Burlakat

Burlakat on Rääkkylästä kotoisin oleva kansanmusiikkiyhtye. Yhtye esittää rajakarjalaisista alueen omakielisistä kansanlauluista omia, iloisia ja meneviä sovituksiaan. Yhtyeen nimi on karjalan kieltä ja tarkoittaa kulkureita. 

Keski-Karjalan kansalaisopiston yhtyesoiton opintopiirin opiskelijajoukko perusti Burlakat vuonna 1993. Yhtyeeltä on ilmestynyt kolme levyä: Tšastuška (1999), Magie (2003) ja Oma (2009). Humppa Records on julkaissut Magien myös Saksassa.

Vuonna 2002 Burlakat valittiin Kaustisen kansanmusiikkijuhlien juhlayhtyeeksi.

Katso myös
Värttinä

Aiheesta muualla
Virallinen sivu 
Burlakoiden tuotanto MusicBrainz-tietokannassa

Suomalaiset kansanmusiikkiyhtyeet
Suomalaiset maailmanmusiikkiyhtyeet